《水调歌头 其二 与吴瑶如郡守金昌亭对酌》
清代·丁澎

吴市酒垆在，谁道邈山河。马曹不问何事，安用惜颜酡。

呼我髯奴击缶，更命红儿行酒，相和以为歌。一石亦不醉，十日讵云多。

醉乡里，无人到，少风波。一杯身后何有，剧饮尚蹉跎。

除是酒泉太守，再调宜城录事，卧治亦南柯。富贵浮云耳，酩酊奈君何。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。